《建昌守朱直伯寄酒小诗为谢》
宋代·孙觌

爱酒渊明望白衣，传闻骑吏款柴扉。为怜渔父鸣鞭送，欲便山翁倒载归。

泪向琵琶弦上落，心随蝴蝶梦中飞。一杯属我宽愁病，免使黎侯咏式微。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。